Գաբրիել Տիրատուրյանը ծնվել է 1944թ. Կոնստանցայում, ուսյալ հայ ընտանիքում: Նրա պապերը հարուստ վաճառականներ էին, որոնք կոմունիստական տարիներին ունեզրկվել էին: 1950-ական թվականներին ընտանիքի հետ տեղափոխվել է Բուխարեստ, լիցեյն ավարտելուց հետո սովորել տեղի Պոլիտեխնիկ համալսարանում, այնուհետեւ կիսատ թողել ուսումն ու մտել ռումինահայ «Նոր Կյանք» ամսագրի խմբագրություն` որպես պատասխանատու քարտուղար եւ սրբագրիչ: 1973-77թ. գրել է կարճ պատմվածքներ եւ վեպեր, որոնք մերժվել են ռումինական հրատարակչությունների կողմից, որի պատճառով նա լքել է Ռումինիան եւ մեկնել ԱՄՆ: